Document ID: 32014D0086

A BIZOTTSÁG VÉGREHAJTÁSI HATÁROZATA
(2014. február 13.)
a 93/195/EGK határozatnak a lóverseny, lovassportrendezvények vagy kulturális események céljára szánt törzskönyvezett lovak Mexikóba történő ideiglenes kivitele utáni újrabehozatalára vonatkozó állat-egészségügyi feltételek tekintetében, valamint a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Mexikóra vonatkozó bejegyzések tekintetében történő módosításáról
(az értesítés a C(2014) 692. számú dokumentummal történt)
(EGT-vonatkozású szöveg)
(2014/86/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, valamint 19. cikkének bevezető mondatára, továbbá a) és b) pontjára,
mivel:
(1)
A 2009/156/EK irányelv megállapítja az élő lófélék Unióba történő behozatalának állat-egészségügyi feltételeit. A 13. cikk (1) bekezdésének a) pontja értelmében a lófélék Unióba történő behozatalának egyik feltétele, hogy a lóféléknek olyan harmadik országból kell származniuk, amely két éve mentes a lovak venezuelai agy- és gerincvelő-gyulladásától.
(2)
A 93/195/EGK bizottsági határozat (3) a törzskönyvezett lovak lóverseny, lovassportrendezvények vagy kulturális eseményekre történt ideiglenes kivitele utáni újrabehozatalához szükséges állatorvosi bizonyítványmintákat határoz meg.
(3)
A 2004/211/EK bizottsági határozat (4) létrehozza a tagállamok által a lófélék, továbbá a lófélék spermájának, petesejtjeinek, és embrióinak behozatalára feljogosított harmadik országoknak és - amennyiben a régiókba sorolás alkalmazandó - azok részeinek jegyzékét. E jegyzéket az említett határozat I. melléklete tartalmazza.
(4)
A 2004/211/EK határozat I. mellékletében szereplő jegyzéket módosító 2013/167/EU bizottsági végrehajtási határozat (5) értelmében a törzskönyvezett lovak ideiglenes behozatala, a törzskönyvezett lovak lóversenyekre, lovassportrendezvényekre vagy kulturális eseményekre történő ideiglenes kivitele utáni újrabehozatala, a törzskönyvezett, valamint a tenyésztési és termelési célú lófélék behozatala, valamint a lófélék spermájának, petesejtjeinek és embrióinak behozatala Mexikóból jelenleg nem engedélyezett.
(5)
A Bizottsághoz a francia illetékes hatóságok a lovak Mexikóvárosba (Mexikó) történő ideiglenes kivitele utáni újrabehozatalára vonatkozó kockázatértékelést nyújtottak be. Az értékelés a „Théâtre équestre Zingaro” által a lovaik egészségének Mexikóvárosban való tartózkodásuk során történő védelmére alkalmazott biológiai biztonsági intézkedések, valamint a francia illetékes hatóságok által a lovak visszatérése után alkalmazott karanténintézkedések minden részletére kiterjed.
(6)
Az állatorvosi felügyelet mértékét, a megállapodás szerint végzett rendszeres egészségügyi felülvizsgálatokat és azt figyelembe véve, hogy az érintett lovakat távol tartják a rosszabb egészségi állapotú állatoktól, különleges állat-egészségügyi, illetve állatorvosi bizonyítványokra vonatkozó feltételeket lehet meghatározni a törzskönyvezett lovaknak Mexikóváros területén tartott kulturális eseményekre történő, legfeljebb 90 napos ideiglenes kivitele utáni újrabehozatalára vonatkozóan.
(7)
A 93/195/EGK határozatot ezért ennek megfelelően módosítani kell.
(8)
Mivel az e határozatban előírt intézkedések kizárólag egy nagy magasságban fekvő régióra vonatkoznak, száraz és enyhe téli évszakban, amikor a hólyagos szájgyulladás vagy a lovak venezuelai agy- és gerincvelő-gyulladása bizonyos altípusai vektorok általi átvitelének a kockázata csekély, a lóverseny, lovassportrendezvények és kulturális események céljára szánt törzskönyvezett lovaknak az Európai Unió területére való, a Mexikóvárosba és vonzáskörzetébe - amennyiben ez a régió két éve mentes a lovak venezuelai agy- és gerincvelő-gyulladásától - 90 napot meg nem haladó időtartamú ideiglenes kivitelét követően történő újrabehozatalát engedélyezni kell.
(9)
A 2004/211/EK határozat I. mellékletében az ezt a harmadik országot érintő bejegyzést ezért módosítani kell.
(10)
A 2004/211/EK határozatot tehát ennek megfelelően módosítani kell.
(11)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/195/EGK határozat a következőképpen módosul:
1.
Az 1. cikk a következő francia bekezdéssel egészül ki:
„-
Mexikóvárosban és vonzáskörzetében tartott kulturális eseményeken vettek részt, és megfelelnek az e határozat X. mellékletében meghatározott egészségügyi bizonyítványmintában rögzített követelményeknek.”
2.
A határozat egy új, X. melléklettel egészül ki, amelynek szövegét ennek a határozatnak a melléklete tartalmazza.
2. cikk
A 2004/211/EK határozat I. melléklete e határozat II. mellékletének megfelelően módosul.
3. cikk
Ennek a határozatnak a tagállamok a címzettjei.
Kelt Brüsszelben, 2014. február 13-án.

Labels: 0
3
18
6